stanford-oval/wikipedia huggingface dataset:
Pedro Chaves

| Pedro Chaves> Henkilötiedot |
| --- | --- |
Kansalaisuus:   Portugali
Formula 1 -ura
Aktiivivuodet:  1991
Talli(t):  Coloni
Kilpailuja:  13 (0 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Yhdysvaltain Grand Prix 1991
Viimeinen kilpailu:  Portugalin Grand Prix 1991
Pedro Matos Chaves (s. 27. helmikuuta 1965 Porto, Portugali) on entinen portugalilainen Formula 1 -kuljettaja. Hän osallistui lyhyellä urallaan 13 Grand Prix'in Coloni-tallin autolla, mutta karsiutui niistä kaikista.
Chaves voitti Portugalin Formula Ford -sarjan mestaruuden vuonna 1985, jonka jälkeen hän siirtyi kilpailemaan Britanniaan vastaavaan sarjaan. Vuonna 1990 hän voitti Britannian Formula 3000 -sarjan mestaruuden, mikä auttoi Formula 1:siin nousua.
Kausi 1991 jäi Chavesin ensimmäiseksi ja viimeiseksi F1:ssä. Hän kilpaili heikolla Coloni-tallin autolla karsiutuen kaikista osallistumistaan osakilpailuista. Portugalin GP:n jälkeen Chaves jätti tallin ja koko F1-sarjan.
F1-uran jälkeen Chaves on jatkanut autourheilua muissa sarjoissa ja luokissa.
PHinn

pHinn eli Erkki Rautio on tamperelainen muusikko, joka on tullut tunnetuksi ylläpitämästään verkkosivusta pHinnWeb. pHinnWeb on elektroniseen, kokeelliseen ja muuten vain marginaalisempaan musiikkiin ja sen ympärillä olevaan kulttuuriin erikoistunut sivusto. pHinn toimii myös itse DJ:nä, freelancer-toimittajana ja taiteilijana.
Tällä hetkellä pHinn yhdessä Mike Notin (Mika Paju) kanssa pitää elektroniseen musiikkiin keskittynyttä Kompleksi-ryhmää, jossa hän toimii laulajana, sanoittajana ja säveltäjänä. Tätä aikaisempi musiikkiprojekti oli Club Telex Noise Ensamble vuonna 2001, jonka yhteydessä pHinn pyöritti Tampereella Polytronin Mikko "mini" Niemelän kanssa Club Telexiä. Toinen pHinnin pitämä klubi oli Mike Notin kanssa pidetty Ecletro Lounge. Toimintaan kuului myös CD-R-levymerkki nimeltään pHinnMilk Recordings (2001–2006), jolla julkaistiin mm. tapahtumissa soitettua musiikkia.
Huomiota pHinn on saanut ainakin saksalaiselta teknomusiikkiin erikoistuneelta de:bug-lehdeltä, joka esitteli 1999 pHinnin heidän "E-Mail Legends" sarjassaan.  Tampereen toiminnasta Tampereen City-lehti valitsi pHinnin kaupungin parhaaksi underground-mieheksi vuonna 2001 ja Aamulehti parhaaksi dj:ksi vuonna 2007.
pHinnWeb

pHinnWeb on Erkki Raution 1996 perustama englanninkielinen suomalaiseen elektroniseen, kokeelliseen, tekno-, avantgarde- ja indiemusiikkiin keskittyvä sivusto, joka kertoo genren artisteista, klubeista, levy-yhtiöistä ja muusta mitä tapahtuu. Suomen tapahtumien seuraamisen lisäksi pHinnWebissä on muutamien ulkomaalaisten artistien, kuten Chicks on Speedin ja Jonathan Saul Kanen, fanisivut. Muita maininnan arvoisia sisältöjä pHinnWebissä ovat mm. englanninkielinen Suomen elektronisen musiikin postituslista, suomalaisten artistien kotisivu- ja Myspace-hakemisto FinnDiscog sekä suomalaisen elektronisen musiikin historiikki.
Levyjä > pHinnMilk Recordings

pHinnMilk on pHinnWebin julkaisema CD-R-levymerkki.
Club Telex Noise Ensemble: Just To Disturb You A Little Bit CD-R (phnnmlk-0, kesäkuu 2001)
Virtalähde: Virka- ja väkivalta CD-R (phnnmlk-1, maaliskuu 2002)
Kohinatuotanto (a.k.a. Noise Production): Äänikemia CD-R (phnnmlk-2, toukokuu 2002)
Club Telex Noise Ensemble vs various artists: CTNERMX CD-R (phnnmlk-3, maaliskuu 2003)
Unidentified Sound Objects: Richard D. Anderson Album CD-R (phnnmilk-4, tammikuu 2005)
Club Telex Noise Ensemble vs various artists: CTNERMX II CD-R (2006)
Levyjä > Muita levyjä

Kompleksi: (I Ain't No) Lovechild / Moscow 1980 (7" lp, 2005)
Aiheesta muualla

pHinnWeb
pHinnWeb-blogi
Phinnweb tumblr
Kompleksi: kotisivu, myspace
Vihreä Lanka, toukokuu 2003, Erkki Rautio ei vieroksu töitä
de:bug, Huhtikuu 1999, E-Mail Legends: Erkki Rautio (a.k.a. pHinn)
Pascual Ortiz Rubio

| Pascual Ortiz Rubio |
| --- | --- |
 Pascual Ortiz Rubio vuonna 1930.
Meksikon presidentti
 5. helmikuuta 1930 – 4. marraskuuta 1932  
Edeltäjä:  Emilio Portes Gil
Seuraaja:  Abelardo L. Rodríguez
Henkilötiedot
Syntynyt: 10. maaliskuuta 1877
Kuollut: 4. marraskuuta 1963
Tiedot
Puolue:  Partido Revolucionario Institucional
Pascual Ortiz Rubio (10. maaliskuuta 1877 – 4. marraskuuta 1963) oli meksikolainen kenraali ja poliitikko, joka toimi maansa presidenttinä 5. helmikuuta 1930 – 5. syyskuuta 1932. Hän toimi lähinnä nimellisenä valtionpäämiehenä, kun Plutarco Elías Calles käytti edelleen valtaansa taustalla. Ortiz erosi protestina oikean vallan puutteesta kahden ja puolen vuoden kuluttua valinnastaan.
Aiheesta muualla

Kuvia tai muita tiedostoja aiheesta Pascual Ortiz Rubio Wikimedia Commonsissa
Pedro Cea

| 0 | 1 | 2 |
| --- | --- | --- |

Henkilötiedot
Koko nimi: José Pedro Cea
Syntymäaika: 1. syyskuuta 1900
Syntymäpaikka: Montevideo, Uruguay
Kuolinaika: 18. syyskuuta 1970
Kuolinpaikka: Montevideo, Uruguay
Pelipaikka: Hyökkääjä
Seurat
| Vuodet | Seura | O (M) |
| 1922–1928   1928–1929   1929–1935 | Lito   Bella Vista   Nacional |  ? (?)   ? (?)   ? (?) |
Maajoukkue
| 1923–1932 |  Uruguay | 26 (13) |
Valmennusura
1941–1942: Uruguay
 Seurajoukkueuran tilastot kattavat vain kansalliset sarjat.
| Mitalit>  Olympialaiset  |
| --- | --- | --- |
|  Kultaa | Pariisi 1924 | Jalkapallo |
|  Kultaa | Amsterdam 1928 | Jalkapallo |
José Pedro Cea (1. syyskuuta 1900, Montevideo, Uruguay – 18. syyskuuta 1970, Montevideo, Uruguay) oli uruguaylainen jalkapalloilija. Cea on kaksinkertainen olympiavoittaja (1924 sekä 1928) sekä maailmanmestari (1930). Valmentajaurallaan hän voitti kerran Copa Américan (1942), pelaajana hänellä on kaksi Copa Américan mestaruutta (1923, 1924).
Patalanlammi

| Patalanlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°11′22″N, 23°40′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Vaskiveteen 
Järvinumero:  35.412.1.014
Mittaustietoja
Pinnankorkeus:  96,2 m  
Rantaviiva:  0,672 km  
Pinta-ala:  2,134 ha  
Saaria:  ei saaria 
 fiPatalanlammi 
Patalanlammi  on Pirkanmaalla Virroilla Patalankylän lähellä sijaitseva lampi.
Maantietoa

Lammen pinta-ala on 2,1 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Lammen vedenpinnan korkeus on 96,2 metriä mpy.
Ornans

| Ornans |
| --- | --- |
 Näkymä Ornansissa.
 vaakuna
 Ornans
 Koordinaatit: 47°06′21″N, 6°08′38″E 
Valtio:  Ranska
Alue:  Burgundi-Franche-Comté
Departementti:  Doubs
Arrondissementti:  Besançon
Pinta-ala:  
 – Kokonaispinta-ala:  35,7 km²
Väkiluku (2013):  4 377  
 – Väestötiheys:  112 as./km²
 
 Kunnan kotisivut 
Infobox OKVirheellinen NIMI-arvo: 
Ornans on kunta itäisessä Ranskassa Doubsin departementissa Burgundi-Franche-Comtén alueella.
Historia

Kuntaan liitettiin 1. tammikuuta 2016 naapurikunta Bonnevaux-le-Prieuré.
Tunnettuja kuntalaisia

Ornans on ranskalaisen realistisen taidemaalari Gustave Courbet'n (1819-1877) synnyinpaikka.  Eräs Courbet'n kuuluisimmista maalauksista, joka tunnetaan nimellä Hautajaiset Ornansissa kuvaa hänen isosetänsä hautajaisia Ornansissa syyskuussa 1848. Courbet'n maalaus kuvaa todellisia henkilöitä, jotka osallistuivat hautajaisiin ja joita Courbet käytti mallinaan.
Nähtävyyksiä

Kaupungin nähtävyyksiin kuuluu Musée Courbet.
Aiheesta muualla

Kuvia tai muita tiedostoja aiheesta Ornans Wikimedia Commonsissa
Louejoki ja Saint-Laurentin kirkko
Paranoia

Wikisanakirjassa on tähän liittyvä sananselitys: .
Paranoia voi tarkoittaa ainakin seuraavia:
harhaluuloisuushäiriö
vainoharhaisuus
Paranoia (Disturbia), vuoden 2007 elokuva
Paranoia, vuoden 2013 elokuva
Paranoia, roolipeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paranoia”, voi hakea sivunnimihaulla, laajalla sivunnimihaulla tai tekstihaulla.
Oldsmobile

| Oldsmobile Division |
| --- | --- |

Perustettu:  21. elokuuta 1897
Lakkautettu:  29. huhtikuuta 2004
Avainhenkilöt:  Ransom E. Olds (perustaja)
Kotipaikka:  Lansing, Michigan, Yhdysvallat
Toimiala:  autoteollisuus
Tuotteet:  autot
Omistaja:  General Motors
Infobox OKVirheellinen NIMI-arvo: 
Oldsmobile on entinen yhdysvaltalainen automerkki ja autovalmistaja. General Motorsin omistuksessa olleen automerkin valmistus lopetettiin 29. huhtikuuta 2004.
Historia

Oldsmobilen historia alkaa vuonna 1897, kun Ransom E. Olds perusti yhdessä lansingilaisen liikemiesryhmän kanssa Olds Motor Vehicle Companyn. Ensimmäisen vuoden aikana valmistui kaikkiaan neljä autoa. Oldsmobile-nimi otettiin automerkin käyttöön vuonna 1900, mihin saakka autot oli tunnettu nimellä Olds.
Olds aloitti ensimmäisenä Yhdysvalloissa henkilöautojen sarjavalmistuksen, kun Curved Dash -mallin valmistus vuonna 1901 alkoi. Ensimmäisenä vuonna mallia valmistui 425 kappaletta. Curved Dasheja myytiin neljän valmistusvuotensa aikana yli 16 000 kappaletta. Auton huippunopeus oli vaatimattomat 20 mailia tunnissa (noin 30 km/h).
Vuonna 1908 Oldsmobilen taloudellisiin vaikeuksiin ajautunut tehdas myytiin General Motorsille. Ransom E. Olds vetäytyi Oldsmobilen johdosta ja keskittyi vuonna 1904 perustamansa REO Motor Car Companyn johtamiseen. Oldsmobile-merkki oli General Motorsin koekenttänä: useiden erikoisempien lisävarusteiden toimivuutta kokeiltiin ensin Oldsmobilen malleissa.
Ensimmäisen maailmansodan aikana Oldsmobilen autonvalmistusta rajoitettiin, ja tehdas määrättiin kokoamaan kenttäkeittiöitä ilmavoimille.
Oldsmobilen saavutuksia

1901 Oldsmobile ryhtyy ensimmäisenä Yhdysvalloissa sarjavalmistamaan bensiinikäyttöisiä autoja (Curved Dash).
1926 Oldsmobile on markkinoiden ensimmäinen automerkki, jossa on kromatut korivarusteet.
1932 Oldsmobile on markkinoiden ensimmäinen automerkki, johon on tarjolla automaattiryyppy.
1940 Oldsmobile valmistaa ensimmäisen täysautomaattisella Hydra-Matic Drive -vaihteistolla varustetun ajoneuvon.
1946 Oldsmobile markkinoiden ensimmäinen automerkki, jonka suunnittelussa on huomioitu vammaisten tarpeet autoilussa (Valiant-projekti)
1949 Oldsmobile esittelee ensimmäisen massatuotantoisen kansiventtiilimoottorin, Rocket V-8:n.
1956 Oldsmobilessa kokeillaan automaattista Autronic-eye-valojenvaihtajaa ja jalkanapilla ohjattavaa kaukohakuista radiota ensimmäisenä GM:n merkkinä.
1962 Oldsmobile esitteli sarjatuotantoisen turbomoottorin Jetfire-malliinsa.
1966 Oldsmobile esitteli ensimmäisen sodanjälkeisen amerikkalaisen etuvetoisen auton, Toronadon. Seuraavana vuonna esitellään samalta pohjalta Cadillac Eldorado.
1974 Oldsmobile tarjosi Toronadoon lisävarusteena saatavan Airbag-laitteiston.
1978 Oldsmobile esitteli ensimmäisenä V8-dieselmoottorin. Heti perään esiteltiin myös 4,3-litrainen V6-dieselmoottori. Moottoreissa oli tyyppivikoja, ja kun Oldsmobile oli kehittänyt "Tuned Induction Diesel" -moottorin, GM lopetti vuonna 1985 dieselmoottoreihin panostamisen.
1980 Oldsmobile esitteli tietokoneistetun moottorin ohjausjärjestelmän, joka tuli pohjaksi kaikkiin GM-autoihin vuodesta 1981 lähtien.
1984 Oldsmobilen 307cid-moottori vakiomoottoriksi kaikkiin GM:n B-body-malleihin; viimeinen kaasuttimella varustettu moottori, joka täytti tiukimmat päästömääräykset vuoteen 1990 saakka.
1988 Oldsmobile rikkoi suljetun radan maailmanennätyksen Aerotech-autolla, jota ajoi A. J. Foyt.
1988 Oldsmobile esitteli quad4-moottorin, 4-sylinterisen 4-venttiilikansilla varustetun moottorin.
1989 Oldsmobile esitteli ensimmäisenä maailmassa Heads-up display -näytön kuljettajan kohdalle tuulilasiin kohdennettuna Cutlass Supreme International -malleissa. Varuste tuli seuraavana vuonna saataville myös Cadillaciin.
1995 Oldsmobile esitteli ensimmäisen sarjavalmisteiseen autoon asennettavan GPS-pohjaisen suunnistusjärjestelmän.
1997 Oldsmobile juhli satavuotista historiaansa. Se oli Yhdysvaltojen vanhin automerkki.
1999 Oldsmobile esitteli ensimmäisenä maailmassa henkilöautoon integroidun AV-järjestelmän.
2001 Oldsmobile Bravda oli ensimmäinen SUV-luokan maasturi, joka toimii pace-car-lähettäjäautona Indianapolis 500 -autokilpailussa.
Oldsmobile-malleja

Oldsmobile Curved Dash
Oldsmobile Limited Touring
Oldsmobile 40
Oldsmobile 53
Oldsmobile 66
Oldsmobile 88, super88
Dynamic 88 ´60
Oldsmobile 98
Oldsmobile Series 60
Oldsmobile Series 70
Oldsmobile Series 90
Oldsmobile 442 (1968-1971)
Oldsmobile Cutlass (1964-1999)
Oldsmobile Cutlass Supreme (1970-1997)
Oldsmobile Cutlass Salon
Oldsmobile Cutlass Calais (1985-1991)
Oldsmobile Cutlass Ciera (1982-1996)
Oldsmobile Custom Cruiser (1971-1992)
Oldsmobile Delta 88 (1977-1988)
Oldsmobile Vista Cruiser (1964-1977)
Oldsmobile F-85 (1961-1963)
Oldsmobile Toronado (1966-1992)
Oldsmobile Starfire (1975-1980)
Oldsmobile Firenza (1982-1988)
Oldsmobile Achieva (1992-1998)
Oldsmobile Alero (1999-2004)
Oldsmobile Aurora (1995-2003)
Oldsmobile Bravada (1991-2004)
Oldsmobile Intrigue (1998-2002)
Oldsmobile Silhouette (1990-2004)
Aiheesta muualla

Kuvia tai muita tiedostoja aiheesta Oldsmobile Wikimedia Commonsissa
Oldsmobile Club of Finland ry
Vanha logo.
Oldsmobile 10HP Tonneau 1904
Oldsmobile Super 88 Holiday coupe 1958
Oldsmobile Alero
Pyeongchang

| Pyeongchang 평창 平昌郡 |
| --- | --- |
 Dragon Valleyn hiihtokeskus.
 Logo
 Sijainti Etelä-Koreassa.
 Koordinaatit: 37°22′N, 128°24′E 
Valtio:   Etelä-Korea
Maakunta:  Gangwon
Hallinto:  
 – Asutustyyppi:  Piirikunta
Pinta-ala:  
 – Kokonaispinta-ala:  1 463,65 km²
Väkiluku (2013):  43 666
 – Väestötiheys:  30 as./km²
Aikavyöhyke:  UTC+9
 – Kesäaika:  UTC+8
 
 en.yes-pc.net 
Infobox OKVirheellinen NIMI-arvo: 
Pyeongchang (kor. 평창군, Pyeongchang-gun, hanja 平昌郡) on piirikunta Gangwonin maakunnassa Etelä-Koreassa ja maan kolmanneksi suurin piirikunta 1 463,65 neliökilometrin pinta-alallaan. Se sijaitsee Taebaek-vuorten tuntumassa, ja siellä sijaitsee lukuisia buddhalaisia temppeleitä kuten Woljeongsa. Pyeongchang sijaitsee 700 metriä merenpinnan yläpuolella, joiltain kohdilta jopa 1 000 metriä korkealla. Piirikunta on noin 180 kilometriä itään Soulista, Etelä-Korean pääkaupungista.
Olympialaisten isännyyspyrkimykset

Pyeongchang valittiin vuoden 2018 talviolympialaisten isännäksi 6. heinäkuuta 2011. Valinta ratkesi ensimmäisellä äänestyskierroksella, jolla ennakkosuosikkina pidetty Pyeongchang sai 63 ääntä, München 25 ja Annecy seitsemän ääntä.
Pyeongchang oli hakenut myös kaksia edellisiä talviolympialaisia. Sitä veikattiin vahvasti 2010 talviolympialaisten isäntäkaupungiksi. Se sai ensimmäisellä kierroksella 51 ääntä Vancouverin saadessa 40 ja Salzburgin 16 ääntä. Pyeongchang kuitenkin hävisi toisella kierroksella niukasti Vancouverille äänin 53–56. Vuoden  2014 talviolympialaisten ehdokasmäärä rajattiin 22. kesäkuuta 2006 kolmeen; Pyeongchang kilpaili isännyydestä yhdessä Itävallan Salzburgin ja Venäjän Sotšin kanssa. Pyeongchang hävisi isännyystaistelun Sotšille.
Maantiede

Suurin osa Pyeongchangin alueesta on vuoristoista. Alueen normaali korkeus merenpinnasta on noin 750 metriä. Jotkut alueet ovat korkeudeltaan yli 1 000 metriä merenpinnan yläpuolella.
Maantiede > Hallinnollinen jako

Pyeongchang on Etelä-Korean piirikunta eli kunta. Kunta jakautuu Pyeongchangin taajamaan (eup) sekä seitsemään kuntaosaan (myeon), jotka ovat Bangnim, Bongpyeong, Daegwallyeong, Daehwa, Jinbu, Mitan ja Yongpyeong.
Maantiede > Ilmasto

Kesällä ilmasto on mannermainen ja kostea. Talvella suuret Siperiasta lähtöisin olevat ilmamassat kulkevat alueen yli tuoden mukanaan erittäin kylmää ilmaa. Tämän takia talvet ovat kylmiä ja pitkiä. Alueella on myös talvella runsaasti lunta.
Koillistuulet tuovat alueella paljon sateita varsinkin kesäisin. Talvella tuulet aiheuttavat ankaria lumisateita.
Lämpimimmät kuukaudet ovat heinä- ja elokuu. Tammi- ja helmikuu ovat vuoden kylmimmät.
Matkailu

Pyeongchang on suosittu patikointialue. Alueella sijaitsee kaksi suurta lomakeskusta, joissa vuoden 2018 talviolympialaisten kilpailuja tullaan pitämään. Alpensian alueella sijaitsee muun muassa kuusi laskettelurinnettä sekä alue lumilautailulle. Alpensia on auki ympäri vuoden ja siellä järjestetään suurin osa talviolympialaisten tapahtumista. Toinen lomakeskus on Yongpyong, se on Etelä-Korean suurin laskettelukeskus. Siellä on yhteensä 31 laskettelurinnettä. Yongpyongissa tullaan myös olympialajeista järjestämään alppihiihdon kilpailuja.
Pyeongchangiin on rakennettu KTX linja, joka mahdollistaa matkustamisen 1,5 tunnissa suoraan maan pääkaupungista Soulista.
Valokuvia

Phoenix Park
Odaesanin kansallispuisto
Daegwallyeong
Woljeongsa
Aiheesta muualla

Kuvia tai muita tiedostoja aiheesta Pyeongchang Wikimedia Commonsissa
Virallinen sivusto (Arkistoitu – Internet Archive) (koreaksi, englanniksi, kiinaksi, japaniksi, saksaksi)
2018 PyeongChang - viralliset olympiasivut (Arkistoitu – Internet Archive) (englanniksi, koreaksi, ranskaksi)
Talviolympialaisten isäntäkaupungit
Kartta Pyeongchangin jaosta.
Pascual Requena

| Pascual Requena> Henkilötiedot |
| --- | --- |
Kansalaisuus:   Espanja
Kyokushin-ottelija
Painoluokka:  Kevytsarja keskisarja (1995)
Vyöarvo:  6. dan
| Mitalit> Maa:   Espanja.Miesten kyokushin.EM-kilpailut  | Mitalit> Maa:   Espanja.Miesten kyokushin.EM-kilpailut  | Mitalit> Maa:   Espanja.Miesten kyokushin.EM-kilpailut  | Maa:   Espanja> Miesten kyokushin. |
| --- | --- | --- | --- |
|  Pronssia | Berliini 1997 | -70 kg |  |
|  Pronssia | Kööpenhamina 1999 | -70 kg |  |
|  Pronssia | Madrid 2001 | -70 kg |  |
| Espanjan Open  | Espanjan Open  | Espanjan Open  |  |
|  Kultaa | 1995 | -80 kg |  |
|  Hopeaa | 2003 | -70 kg |  |
|  Pronssia | 2001 | -70 kg |  |
Pascual Requena on espanjalainen karateka ja jaoston johtaja. Hän on Kyokushinissa WKO-liiton kolminkertainen EM-mitalisti.
Kilpaura

Requena saavutti Espanjan mestaruuden 1995 voitettuaan loppuottelussa Francisco Herreran. Hän voitti vielä 1990-luvun lopulla kaksi EM-pronssia vuosina 1997 ja 1999.
Hän voitti 2001 Espanjan Openissa ja EM-kilpailuissa pronssia. Requena saavutti vielä 2003 Espanjan Openissa hopeaa hävittyään loppuottelussa Jonathan Tineolle.
Papas (urheiluseura)

Papas on kajaanilainen salibandyn erikoisseura, joka perustettiin 1996. Naisten edustusjoukkue pelasi kausilla 2013–2014 ja 2014–2015 Salibandyliigassa.
Aiheesta muualla

Seuran kotisivu
Miesten joukkuekortti salibandyliigan sivuilla (Arkistoitu – Internet Archive)
Naisten joukkuekortti salibandyliiton sivuilla (Arkistoitu – Internet Archive)
Perikles nuorempi

| Perikles nuorempi> Περικλῆς.Henkilötiedot |
| --- | --- |
Syntynyt: 400-luku eaa. Ateena
Kuollut: 406 eaa.
Vanhemmat:  Perikles ja Aspasia
Perikles nuorempi (m.kreik. Περικλῆς, Periklēs, lat. Pericles; k. 406 eaa.) oli antiikin kreikkalainen, joka oli kotoisin Ateenasta. Hän oli Perikleen ja Aspasian avioton poika. Perikles nuorempi toimi strategoksena Arginusain taistelussa ja tuomittiin kuolemaan kärsityn tappion jälkeen.
Perikleellä oli myös kaksi laillista eli aviollista poikaa, Ksanthippos ja Paralos.
Perikleen odeion

| Perikleen odeion |
| --- | --- |
Sijainti:  Akropolis, Ateena, Attika, Kreikka
Koordinaatit:  37°58′14″N, 23°43′43″E
Rakennustyyppi:  odeion
Valmistumisvuosi:  400-luku eaa.
Rakennuttaja:  Perikles
 Osa Unescon maailmanperintökohdetta Ateenan Akropolis 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ateenan Akropoliin asemapiirros, Perikleen odeion merkitty numerolla 27.
Perikleen odeion oli antiikin aikainen odeion eli musiikki- ja lauluteatteri, joka sijaitsi aivan Dionysoksen teatterin vieressä Ateenan Akropoliin eteläpuolella.
Odeionin rakennutti aikansa merkittävin valtiomies Perikles 400-luvulla eaa. Se rakennettiin Dionysoksen teatterin yhteyteen välittömästi teatterin itäpuolelle. Kun Dionysoksen teatterin katsomoa laajennettiin, odeionin yksi kulma pisti katsomon sisään. Odeionia käytettiin musiikkikilpailuihin sekä tragedia- ja komediaesitysten kuorojen harjoituttamiseen. Rakennus tuhoutui roomalaisten hyökkäyksessä Sullan johdolla vuonna 86 eaa. Vähän tämän jälkeen Ariobarzanes II rakennutti sen uudestaan.
Teatteri oli suurikokoinen pohjakaavaltaan neliönmuotoinen rakennus. Se oli katettu, ja sitä ympäröivät pylväät. Odeionin alueella suoritettiin kaivauksia vuosina 1914–1931. Sitä ei kuitenkaan ole kaivettu kokonaan, ja siitä tunnetaan vain vähän arkkitehtoonisia elementtejä.
Palloakaasiat

| Palloakaasiat |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit
Suku::  Palloakaasiat Vachellia  Wight & Arn. (1834)
Katso myös
   Palloakaasiat Commonsissa 
Infobox OKVirheellinen NIMI-arvo: 
Palloakaasiat (Vachellia) on hernekasvisuku, johon kuuluu yli 150 lajia. Niistä suurin osa on aiemmin luokiteltu laajaan akaasioiden (Acacia) sukuun, josta Vachellia-suku on laajennettu ja eriytetty 2000-luvun alusta alkaen. Palloakaasioita esiintyy Pohjois- ja Etelä-Amerikassa, lähes koko Afrikassa, Etelä-Aasiassa ja Australiassa.
Lajeja

hiiliakaasia (Vachellia bussei)
tuoksuakaasia (Vachellia farnesiana)
kirahviakaasia (Vachellia erioloba, syn. Acacia erioloba)
hartsiakaasia (Vachellia nilotica)
säiläakaasia (Vachellia robusta)
kierreakaasia (Vachellia tortilis)
kuumeakaasia (Vachellia xanthophloea)
kenianakaasia (Vachellia zanzibarica)
Aiheesta muualla

Suomen Lajitietokeskus: Palloakaasiat – Vachellia
Pellinore

Pellinore oli yksi pyöreän pöydän ritareista. Legendojen mukaan Pellinore oli Listenoisen kuningas tai saarten kuningas. Pellinore on Pellamin poika ja Pellesin veli. Pellinoren poikia ovat Aglovale, Lamorak sekä Percival, yksi Graalin maljan löytävistä ritareista.
Pellinore kohtaa Arthurin etsiessään myyttistä vaeltelevaa petoa. Pellinore haastaa Arthurin kaksintaisteluun. Heidän kamppailunsa aikana Arthur särkee miekkansa, jonka hän oli aikoinaan vetänyt kivestä. Merlin antaa Arthurin rikkoutuneen miekan tilalle Excaliburin. Pellinoresta tulee sittemmin Arthurin liittolainen, ja hän tappaa taistelukentällä Arthuria vastaan kapinoineen kuningas Lotin. Vuosia myöhemmin Lotin pojat Gaheris ja Gawain tappavat kostoksi Pellinoren ja Lamorakin.
Perikles (täsmennyssivu)

Perikles (m.kreik. Περικλῆς, Periklēs, lat. Pericles) tai Periklís (kreik. Περικλής) voi viitata seuraaviin:
Perikles (n. 495–429 eaa.), ateenalainen valtiomies ja sotapäällikkö
Perikles nuorempi (k. 406 eaa.), edellisen poika, sotapäällikkö
Perikles, Shakespearen näytelmä
Periklís Iakovákis (s. 1979), kreikkalainen 400 metrin aitajuoksija, MM-mitalisti
Periklís Kakoúsis (1879–?), kreikkalainen painonnostaja, olympiavoittaja
Periklís Pierrákos-Mavromichális (1863–1938), kreikkalainen miekkailija, olympiamitalisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Perikles”, voi hakea sivunnimihaulla, laajalla sivunnimihaulla tai tekstihaulla.
Pallo-ohdakkeet

| Pallo-ohdakkeet |
| --- | --- |
 Sinipallo-ohdake (Echinops bannaticus)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Asterales
Heimo::  Asterikasvit Asteraceae
Suku::  Pallo-ohdakkeet Echinops  L.
Katso myös
   Pallo-ohdakkeet Wikispeciesissä   Pallo-ohdakkeet Commonsissa 
Infobox OKNimi-testi OK: 
Pallo-ohdakkeet (Echinops) on asterikasvien heimoon kuuluva kasvisuku. Sukuun kuuluu maailmanlaajuisesti noin 120 lajia.